Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť č. EGF/2011/000 TA 2011 – technická pomoc na podnet Komisie) /* KOM/2011/0358 v konečnom znení */





DÔVODOVÁ SPRÁVA V bode 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] sa umožňuje uvoľnenie prostriedkov z Európskeho fondu na prispôsobenie sa globalizácii (EGF) prostredníctvom nástroja flexibility s ročným stropom 500 mil. EUR nad rámec príslušných okruhov finančného rámca. Pravidlá, ktoré sa uplatňujú na finančné príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2]. ZHRNUTIE ŽIADOSTI A ANALÝZA Základné údaje: Referenčné č. EGF EGF/2011/000 Európska komisia Technická pomoc Administratívne výdavky: rozpočet v EUR 610 000 % administratívnych výdavkov (strop: 0,35 %) 0,12 % V zmysle článku 8 ods. 1 nariadenia (ES) č. 1927/2006 sa môže na podnet Komisie poskytnúť každoročne na technickú pomoc 0,35 % ročnej maximálnej sumy z EGF. Technická pomoc, ktorá sa má financovať a rozloženie jednotlivých nákladov 1. Príspevok sa použije na výdavky uvedené v článku 8 ods. 1 a 4 a takisto v článku 9 ods. 2 nariadenia (ES) č. 1927/2006, ako sa podrobnejšie uvádza ďalej. 2. Monitorovanie: Komisia zhromaždí údaje o prijatých a vyplatených žiadostiach, ako aj o navrhovaných a vykonaných opatreniach a do konca roka 2011 aktualizuje a uverejní štatistický portrét EGF. Náklady sa odhadujú na 20 000 EUR. 3. Informácie: Webová stránka EGF, ktorú je Komisia povinná zriadiť a udržiavať podľa článku 9 ods. 2 nariadenia (ES) č. 1927/2006, sa bude pravidelne aktualizovať a rozširovať pričom každý nový príspevok bude preložený do všetkých jazykov EÚ. Vytlačia sa materiály pre médiá a vypracuje sa výročná správa EGF, ktorá sa preloží, vytlačí a rozpošle. Zvýši sa všeobecné povedomie o EGF, ako aj jeho viditeľnosť, okrem iného nakrútením videomateriálu o niektorých prípadoch implementácie EGF. EGF bude súčasťou rozličných publikácií a audiovizuálnych aktivít Komisie. Náklady na tieto položky sa odhadujú na 250 000 EUR. 4. Tvorba vedomostnej základne: Komisia vypracuje štandardné postupy podávania žiadostí o EGF a ich spracovania, ktoré umožnia zjednodušiť ich podávanie, urýchliť ich spracovávanie a uľahčiť variabilitu správ podľa jednotlivých potrieb. Náklady sa odhadujú na 70 000 EUR. 5. Administratívna a technická podpora: Expertná skupina kontaktných osôb pre EGF, pozostávajúca z 27 členov – jeden člen z každého členského štátu – usporiada dve zasadnutia s rozpočtom 35 000 EUR na zasadnutie. Náklady na obe zasadnutia sa odhadujú na 70 000 EUR. 6. Okrem toho Komisia zorganizuje výmenu osvedčených postupov medzi členskými štátmi, vďaka ktorej budú môcť vzniknúť siete účastníkov so skúsenosťami z implementácie EGF. Prvé z takýchto stretnutí bude venované výmene informácií a skúseností s časovým rámcom a finančnou podporou žiadostí o EGF. Náklady na vytvorenie siete vzájomných kontaktov sa odhadujú na 200 000 EUR. 7. Hodnotenie: Činnosti v rámci strednodobého hodnotenia EGF v zmysle článku 17 ods. 1 písm. a) nariadenia (ES) č. 1927/2006 boli zmluvne externalizované z rozpočtových zdrojov na rok 2010. Záverečné hodnotenie EGF sa nezačne skôr ako v roku 2012. Preto nie sú v roku 2011 vyčlenené rozpočtové prostriedky na hodnotenie EGF. Položky || Odhadovaný počet || Odhadované náklady na položku (v EUR) || Celkové náklady (v EUR) Monitorovanie || 1 || 20 000 || 20 000 Informačné činnosti || variabilný || variabilné || 250 000 Tvorba vedomostnej základne || 1 || 70 000 || 70 000 Administratívna a technická podpora: zasadnutia expertnej skupiny kontaktných osôb pre EGF || 2 || 35 000 || 70 000 Administratívna a technická podpora: semináre o implementácii EGF || 2 || 100 000 || 200 000 Odhadované náklady spolu || || || 610 000 Financovanie 8. Celkový ročný rozpočet, ktorý je k dispozícii pre EGF predstavuje 500 miliónov EUR. V článku 8 ods. 1 nariadenia (ES) č. 1927/2006 sa uvádza, že 0,35 % z tejto sumy (t. j. 1 750 000 EUR) sa na podnet Komisie môže každoročne poskytnúť na technickú pomoc. V súčasnosti je na rok 2011 k dispozícii suma v plnej výške; na technickú pomoc zatiaľ neboli vyčlenené žiadne finančné prostriedky. 9. Navrhovaný príspevok na technickú pomoc z podnetu Komisie má v roku 2011 výšku 610 000 EUR. Po uvoľnení tejto sumy zostane potenciálne k dispozícii suma 1 140 000 EUR pre prípad ďalších potrieb v neskoršej fáze roka. 10. Vzhľadom na maximálnu možnú výšku príspevku z EGF v súlade s článkom 8 ods. 1 nariadenia (ES) č. 1927/2006, ako aj vzhľadom na možnosti prerozdelenia rozpočtových prostriedkov, Komisia navrhuje uvoľniť z fondu EGF uvedenú celkovú sumu, ktorá sa vyčlení v rámci okruhu 1a finančného rámca. 11. Komisia predložením tohto návrhu na uvoľnenie prostriedkov z EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci obidvoch zložiek rozpočtového orgánu dosiahla dohoda o potrebe použiť fond a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o predbežnom návrhu na uvoľnenie prostriedkov ako prvá, aby o svojich zámeroch informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu. 12. Komisia predkladá samostatne žiadosť o prevod s cieľom zahrnúť do rozpočtu na rok 2011 osobitné viazané rozpočtové prostriedky, v súlade s bodom 28 medziinštitucionálnej dohody zo 17. mája 2006. Zdroj platobných rozpočtových prostriedkov 13. V rozpočtovom riadku EGF 04.0501 zostáva k dispozícii suma vo výške 7 302 277 EUR potom, čo obe zložky rozpočtového orgánu prijali tri rozhodnutia v celkovej výške 10 371 321 EUR, ako aj po zohľadnení štyroch prípadov v celkovej výške 29 935 352 EUR, o ktorých v súčasnosti rozpočtový orgán rokuje. Uvedená suma, ktorá je k dispozícii, sa použije na úhradu sumy 610 000 EUR potrebnej na technickú pomoc. Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť č. EGF/2011/000 TA 2011 – technická pomoc na podnet Komisie) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[3], a najmä na jej bod 28, so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[4], a najmä na jeho článok 8 ods. 2, so zreteľom na návrh Komisie[5], keďže: (1) Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu prepusteným pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť im pri ich opätovnom začleňovaní do trhu práce. (2) Rozsah pôsobnosti EGF bol rozšírený v prípade žiadostí podaných od 1. mája 2009 s cieľom zahrnúť podporu pre pracovníkov prepustených priamo v dôsledku globálnej finančnej a hospodárskej krízy. (3) Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR. (4) V nariadení (ES) č. 1927/2006 sa stanovuje, že 0,35 % ročnej maximálnej sumy sa môže každoročne poskytnúť na technickú pomoc na podnet Komisie. Komisia preto navrhuje uvoľniť prostriedky vo výške 610 000 EUR. (5) EGF by sa mal preto mobilizovať s cieľom poskytnúť technickú pomoc na podnet Komisie, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2011 sa z Európskeho fondu na prispôsobenie sa globalizácii (EGF) uvoľnia prostriedky vo výške 610 000 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. ES L 406, 30.12.2006, s. 1. [3] Ú. v. EÚ C 139, 14.6.2006, s. 1. [4] Ú. v. EÚ L 406, 30.12.2006, s. 1. [5] Ú. v. EÚ C […], […], s. […].